**Referat fra møde i Takstgruppen**

Mødedato: 16. maj 2019

Mødetid: Kl. 12.00-15.00

Mødested: Regionshuset

Skotteborg 26, 8800 Viborg, mødelokale F7

Mødeleder: Bjarne Hansen

Referent: Karen H. Toft

|  |  |
| --- | --- |
| **Deltager** |  |
| Mads Marcussen | Holstebro Kommune |
| Tine Christel Broge | Horsens Kommune |
| Jytte Christensen | Herning Kommune |
| Janni Abildtrup | Ikast-Brande Kommune |
| Susanne Smed | Norddjurs Kommune |
| Dina Holm | Norddjurs Kommune |
| Mette Holst Langberg | Randers Kommune |
| Hans Bo Kristensen | Region Midtjylland |
| Pia Skovgaard | Ringkøbing Skjern Kommune |
| Leif Haarbo Nielsen | Skanderborg Kommune |
| Sascha Regitze Mørch Lund | Silkeborg Kommune |
| Rasmus Gade | Skive Kommune |
| Maiken E. Frederiksen | Skive Kommune |
| Lea Elvira Sørensen | Struer Kommune |
|  |  |

**Afbud**

|  |  |
| --- | --- |
| Steen Holk Bank | Herning Kommune |
| Nikoline Jensen | Favrskov Kommune |
| Mette Juulsgaard Langhoff | Holstebro Kommune |
| Christian B. Madsen | Lemvig Kommune |
| Pernille Jakobsgaard | Lemvig Kommune |
| Jakob Rasmussen | Aarhus Kommune |
| Janne Folden Bang | Aarhus Kommune |
| Rikke Haarup | Syddjurs Kommune |
| Baheerathan Arumugasamy | Viborg Kommune |

**Mødet starter med frokost fra kl. 12.00 – i kantinen og kl. 12.45 fortsættes i mødelokale F7**

1. **Årshjul (kl.12.45 – 13.00)**Status på indberetning af regnskabIndberetning af regnskab 2018 er i gang og følger tidsplanen, det vil sige at indberetningen/godkendelser forventes afsluttet senest den 31. maj. På mødet gives en kort status på processen.  
     
   Proces for udarbejdelse af ledelsesinformation til DASSOS  
   Udarbejdelse af ledelsesinformation sker i juni måned og præsenteres for DASSOS på deres møde den 27. august. Detaljeret tidsplan for processen er vedlagt, men ser i kort form således ud:
   * Udarbejdelse af ledelsesinformation fra den 11-26 juni
   * Ledelsestilsyn til gennemsyn hos kommunerne den 26- 28 juni
   * Kvalitetssikring af ledelsesinformation den 2-4 juli



Det indstilles,

* At takstgruppen tager status på indberetning af regnskab 2018 til orientering
* at takstgruppen godkender tids- og procesplan for udarbejdelse af ledelsesinformation.

Referat:

* Indberetning af regnskab 2018 er i gang og alle regnskaber er modtaget og samlet i den fælles takstfil. Sekretariatet afventer godkendelser fra kommunerne / regionen.
* Tidsplan for udarbejdelse af ledelsesinformation blev godkendt med en lille justering. Den 9. august skal ledelsesinformationen være færdig til udsendelse sammen med dagsorden til DASSOS.

1. **Orientering og status på analyse af køb og salg af ydelser på det sociale område – behandlet i DASSOS Forretningsudvalg den 3. april (kl.13.00 – 13.10)**Analysen skal bidrage med løsningsmodeller, der kan fremme et omkostningseffektivt marked, der samtidig sikrer den bedst mulige indsats og progression.   
   Takstgruppen har på møde den 24. januar i Skanderborg drøftet analysens foreslåede løsningsmodeller til ny takststruktur. Takstgruppen drøftede fordele og ulemper ved de foreslåede modeller og ser ikke væsentlige praktiske udfordringer i den foreslåede opdeling i basis- og servicetakst, da det i vid udstrækning følger den nuværende takststruktur.  
     
   KL’s socialudvalg behandlede på møde den 7. marts 2019 de foreslåede løsningsmodeller og KL’s socialudvalg tiltrådte:
   * En model for en fremtidig takststruktur, som følger den beskrevne model 2 i vedlagte notat (differentieret servicetakst – frivillig model)
   * At der gives hjemmel til at indarbejde progressionsfremmende incitamenter i takststrukturen
   * At KL i samarbejde med relevante ministerier udarbejder en skabelon til standardkontrakter og at den bliver frivillig at anvende for kommunerne

Forretningsudvalget drøftede på møde den 3. april de foreslåede løsningsmodeller med henblik på at give input til KL’s videre arbejde i arbejdsgruppen og havde følgende bemærkninger, som bringes videre til KL:

* Vurderingen er, at model 2 rummer tilstrækkelig fleksibilitet og råderum for kommunerne
* Samtidig giver modellen mulighed fir at eksperimentere med progressionsfremmende elementer hvilket findes positivt
* Opmærksomhed på at modellen ikke bliver udgiftsdrivende og teknokratisk/administrativ tung
* Opmærksomhed på de regionale tilbud og deres takstberegning ift. modellen



Det indstilles,

* at takstgruppen tager orienteringen til efterretning.

Referat:

Det var ikke den store overraskelse at det blev en model 2 man valgte. Vedrørende sundhedslovs ydelser vil KL anbefale, at prisen følger med opgaven, det vil sige at ydelserne skal indregnes i taksten for tilbuddene. Sundhedslov i botilbud vil betyde store omkostninger i beliggenhedskommuner.

Vi afventer indtil videre. Takstgruppen tog orienteringen til efterretning.

1. **Orientering om møder i DASSOS og Forretningsudvalget angående hvorvidt befordring til og fra dagtilbud kan indregnes i takstgrundlaget (kl.13.10 – 13.25)**DASSOS og Forretningsudvalget har drøftet problemstillingen på møder henholdsvis den 18. februar og den 3. april.

Debatten om hvorvidt befordring til og fra dagtilbud kan indregnes i takstgrundlaget begyndte da Aarhus Kommune på DASSOS møde den 18. februar 2019 gav en orientering om forhøjede dagtilbudstakster i 2019 som følge af regulering af underskud i 2017.

DASSOS tog orienteringen til efterretning, men det blev samtidigt aftalt, at spørgsmålet om hvorvidt udgiften til transport af borgere til og fra dagtilbud er omfattet af taksten afklares via takstgruppen.

Resumé af sagsforløbet

Undersøgelse af takstberegning

Sekretariatet har efterfølgende undersøgt forholdet nærmere med Aarhus og Silkeborg. Udgangspunktet for sekretariatets undersøgelse er styringsaftalens retningslinjer om befordringsudgifter. Styringsaftalens kapital 5, afsnit 5.2. sigen følgende om befordring:

*Befordring*

*Takstgruppen har forespurgt Velfærdsministeriet, om en række befordringsudgifter kan indreg­nes som en del af taksten for tilbuddet. Ministeriet tilkendegiver, at der ikke er fastsat detalje­rede regler for, hvorvidt befordring kan indregnes som en del af takstgrundlaget i et socialt til­bud. Det er Velfærdsministeriets vurdering, at befordring ikke kan betragtes som en integreret del af tilbud efter servicelovens §§ 103 og 104, idet befordring er rettet mod den enkelte visi­terede borger. Jf. BEK nr. 483 af 19/05/2011 er befordringen til §§103 og 104 en omkostning der afholdes af kommunen.*

Bekendtgørelse nr. 483 af 19/05/2011 om aflønning og befordringsudgifter mv i beskyttet beskæftigelse, særligt tilrettelagt beskæftigelsesforløb og aktivitets- og samværstilbud giver ikke svar på hvorvidt befordringsudgifter kan indregnes i taksten, og forespørgslen til det daværende Velfærdsministerium gav jf. ovenstående ikke entydigt svar på, hvorvidt befordringsudgiften kan indregnes som en del af takstgrundlaget. Takstgruppen drøftede senest problematikken på møde den 16. maj 2013, og Velfærdministeriets vurdering blev herefter skrevet ind i styringsaftalen, og har derfor væren en del af de sidste fem Rammeaftaler.

Den vedtagne retningslinje har således været gældende fra og med Rammeaftale 2014, og har ikke i takstgrupperegi givet anledning til yderligere drøftelser eller præciseringer.

Kontakt til Børne- og Socialministeriet  
For at undersøge om Børne- og Socialministeriet, som i dag er resortansvarlig, har en anden tolkning har Sekretariatet forespurgt ministeriet (1.03.2019) med henblik på at undersøge om bestemmelsen (§ 2 nedenfor) skal tolkes anderledes end hidtil.

*Bekendtgørelse om aflønning og befordringsudgifter m.v. i beskyttet beskæftigelse, særligt tilrettelagte beskæftigelsesforløb og aktivitets- og samværstilbud*

*§ 2. Personer, der udfører lønnet arbejde i beskyttet beskæftigelse, skal selv afholde udgiften til daglig befordring til og fra virksomheden inden for en afstand af 10 kilometer fra virksomheden. Nødvendige befordringsudgifter derudover skal afholdes af kommunen. Kommunen skal kun afholde de nødvendige udgifter, der ligger inden for den billigste befordringsmulighed.*

Stk. 2. *Udgiften til befordring for den enkelte borger kan ikke overstige 30 pct. af vedkommendes indtjening ved den beskyttede beskæftigelse efter fradrag af skat.*

Beslutning i Forretningsudvalget den 3. april 2019

Forretningsudvalget drøftede problemstillingen på deres møde den 3. april og tilkendegav, at styringsaftalens bestemmelser om betaling af befordring til og fra dagtilbud er gældende. Aarhus Kommune vil gældende fra 2020 adskille tilbudstakst og betaling for kørsel. Kørselsbetalingen vil være ud fra en gennemsnitspris pr. borger, hvilket køberne gøres opmærksom på.

Såfremt tilbagemeldingen fra Børne- og Socialministeriet giver anledning til yderligere vil Sekretariatet orientere forretningsudvalget og takstgruppen herom. Børne- og Socialministeriet er d.d. endnu ikke kommet med en tilbagemelding.

Det indstilles til takstgruppen,

* At orienteringen tages til efterretning.

Referat:

Sekretariatet mener at håndteringen af befordringsproblematikken skal følge styringsaftalens bestemmelser og det er en principiel diskussion hvorvidt styringsaftalen kan afviges. Principielt om den enkelte driftsherre følger styringsaftalen eller indlægger deres egen fortolkning af bestemmelserne.

Sekretariatet har den opfattelse, at styringsaftalen skal følges.

Et svar fra ministeriet – vil kunne ændre styringsaftalen. Sekretariatet følger op på ministeriets sagsbehandling.

1. **Videndeling og erfaringsudveksling (kl.13.25 – 14.10)**

Sekretariatet har til dagens møde afsat tid til erfaringsudveksling, denne gang vil temaerne være

* Brugen af udligningsgrupper – små tilbud – hensættelser
* Årshjulet i kommunerne
* Social Tilsynets henvendelse vedrørende over/underskud for 2018

Referat:

Videndeling om brugen af udligning, da undervisningsmaterialet angiver at der ikke bruges udligning. Hovedreglen er – ingen udligning men alle bruger udligning på de små tilbud for at kunne holde taksterne i ro.

Årshjulet i kommunerne:

Videndeling om arbejdsgangen i kommunerne / regionen vedrørende takstbudgettet.

Holstebro begynder i oktober

Region begynder midt – Juni - august/september og indlæser budgettet ultimo oktober.

Afventer et budget forlig i kommunerne.

Budgetprocessen for 2020 bliver måske forsinket i forhold til det normale på grund af folketingsvalget den 5. juni – kan betyde at kommunernes budgetproces bliver forsinket.

Social Tilsynets henvendelse:

Flere tilkendegivelser i Takstgruppen om erfaringen med socialtilsynets krav til takstbudgetter. Forslag om eventuelt at lave et samlet skriv fra Takstgruppen til socialtilsynet, som giver svare på mange af de spørgsmål Tilsynet har.

Forslag om at socialtilsynet deltager på et møde, hvor vi forbereder indberetning af budgettet.

Formålet er,at socialtilsynet får det materiale fra kommunerne som de efterspørger**.**

1. **Eventuel / gensidig orientering (kl. 14.10 – 14.20)**

* Undervisningsdag - / erfaringsudveksling afholdes den 22. august, undervisningen vil blive Skype transmitteret som et forsøg.

Referat

Til undervisningsdagen den 22. august vil undervisningen blive skype transmitteret. Erfaringsudvekslingen transmitteres ikke.

1. **Punkter til næste møde (kl. 14.20 – 14.25)**

* Oplæg om ledelsesinformation (2-3 medlemmer af takstgruppen) – aftales.

Referat:

Holstebro og Skanderborg kommune har meldt sig til et oplæg om ledelsesinformation.

Evt. status på implementering af besparelser – takstudviklingen.

1. **Næste møde i takstgruppen**

Torsdag den 21. november.